《八音诗 其六》
宋代·孔平仲

金乌卷海水，东欲上扶桑。石性本沉滞，不能随波扬。

丝萦自作茧，渐老甘退藏。竹会有青色，牵人幽兴长。

匏羹若可饱，何必羡牛羊。土室若可安，不须高栋梁。

革以脂自柔，铁遇火则烊。木可揉而直，惟士心有常。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。